
PËR DISA NDRYSHIME NË VENDIMIN E KËSHILLIT TË MINISTRAVE NR. 204, 26.3.1998 “PËR KOMPETENCAT, DETYRAT FUNKSIONALE DHE FINANCIMIN E PUSHTETIT LOKAL”

Në mbështetje të nenit 100 të Kushtetutës dhe të ligjit nr. 7572, datë 10.6.1992 “Për organizimin dhe funksionimin e pushtetit lokal”, me propozimin e Ministrisë së Pushtetit Lokal, Këshilli i Ministrave

V E N D O S I:

Në  vendimin e Këshillit të Ministrave nr. 204, datë 26.3.1998, bëhen këto ndryshime:
a) Në aneksin 1, pika I/3, shkronja “b) ambulancat dhe klinikat e shërbimit ambulator” zëvendësohet me shkronjën “b) qendra shëndetësore dhe ambulancat e fshatrave”.
b) Në aneksin 2 lidhja I pika 2, hiqet paragrafi i parë “investimet dhe administrimi i rrjetit ujitës në rastet kur burimet ujore brenda/afër fshatrave/qyteteve të komunës/ bashkisë dhe rrjeti i shërben vetëm një komune ose bashkie”. Hiqet paragrafi i katërt “Ndërtimi, mirëmbajtja dhe administrimi i kanaleve kulluese dhe ujitëse të treta, në rastet kur rrjeti i tyre është ndarë nga sistemi në shkallë rrethi dhe është brenda territorit të komunës.” 
c)  Në aneksin 2 lidhja II pika 5 “Bujqësia” shfuqizohet.  
Ky vendim hyn në fuqi menjëherë.

